Den Vest-Sjællandske Avis, 1825-01-28
Nyeste Post-Efterretninger. Den 12te Januar ankom Hs. Majestæt Kongen af England til London. Ogsaa er der allerede ankommne Medlemmer af Over- og Underhuset til Parlamentets forestaaende Aabning, Hr. Canning bliver ligeledes hver Dag ventet tilbage fra en Reise som han har foretaget sig til Bath tilligemed Greven af Liverpool. – Hele London er fuld af det Rygte, at Regieringen vil i næste Session foreslaae Ophævelsen af Kornbillen, og at en uindskrænket Kornindførsel vil blive tilladt imod en moderat Toldafgivt. Den almindelige Stemning er meget gunstig for dette Forslag, og ifølge de nyeste Efterretninger fra London hedder det i et Aftenblad, som det siges, af en høi Kilde, at Regieringen vil i næste Session giøre Forslag til Kornlovens Afskaffelse. Denne vigtige Nyhed, som vil frembringe en væsentlig Forandring i Kornpriserne, bestyrkes ved de Taler, som Greven af Liverpool og Hr. Canning have holdet ved det Gilde, som Staden Bristol har givet til Ære for disse Ministre, og hvorved Borgerrettigheden i denne Stad blev dem høitideligen meddeelt. Greven af Liverpool sagde nemlig: Mine arvede Grundsætninger og Resultatet af min Erfaring have overbeviist mig om hvor vigtigt det er, at man befrier Handelen fra sine Lænker og giver den Frihed og Leilighed til at udvide sig. Krigstilstanden tilveiebragte naturligviis Jndskrænkninger, som kun successive kunne hæves; men ved Fredens Tilbagekomst beskiæftigede Midlerne til at aabne den fornødne Mark for Handelens Speculationer Hs. Majestæts Regierings Opmærksomhed, og den har tidlig været betænkt paa at borttage disse Lænker. Denne Politik har imidlertid frembragt store Forbedringer i Agerdyrkningen og de andre store Landets Anliggender. – Hr. Canning sagde: jeg deeltager ganske i de Yttringer, som min ædle Ven har fremsat. Handelen er den vigtigste Ring i den borgerlige Selskabs Klæde, og jeg har stedse bestræbt mig for i mine Communicationer til de udenlandske Nationer at overbevise deres Regieringer om den evige. Sandhed, at Jorden er stor nok for alle dens Beboere, at den er en tilstrækkelig Mark for alle Menneskeslægtens Bestræbelser, og at den lover en riig Høst for enhver, som vil dyrke den. Man kan vel ikke haabe at Udlændingerne ville strax indsee det vise i alle vore Forestillinger; men jeg har Grund til at troe at en aaben og liberal Politik med Hensyn til Handelen vil dagligen giøre Fremskridt i alle Jordens Deele. De gamle Fordomme ville gradviis forsvinde, og de Lænker, som ere paalagte Handelen ville forsvinde, den ene efter den anden (Disse Ord ere tydelige nok og vise Ministeriets Hensigter. – Det synes mine Herrer, sagde Hr. Canning videre, at heele Statsmaskinen har taget et raskere Sving, og at dette Land vil begynde en nye Bane til sit Velfærd, som vil overgaae alt det forhen passerede, lige saameget som den nærværende Tid allerede overgaaer alle de foregaaende Forventninger. Bladet Times tager Anledning af denne Hr. Cannings Tale til at holde en varm Lovtale over den uindskrænkede Kornhandel, og viser hvorledes Kornlovens Ophævelse maae betragtes som en naturlig Følge af de Yttringer, som denne Minister har fremsat. – Man troer at de liberale Grundsætninger, som for nærværende Tid besiæle det Engelske Ministerium, ogsaa ville blive udstrakte til Jrland, hvor Forholdet til Katholikerne er saa vanskeligt og den besværligste Knude at opløse for Ministeriet. Nogle Engelske Blade opfordre Capitalisterne til at anlægge deres Formue i Jrland for at oplive dets naturlige Hielpekilder. – Fleere Tropper ere allerede afmarscherede til Portsmouth, for at indskibes til